คำสั่งกระทรวงกลาโหมคำสั่งกระทรวงกลาโหมที่ ๕๓๙/๒๕๕๕เรื่องหลักเกณฑ์ วิธีการและเงื่อนไขการให้ได้รับเงินเดือนแรกบรรจุสำหรับข้าราชการทหารที่มีคุณสมบัติตามปัจจัยที่มีผลต่อประสิทธิภาพในการปฏิบัติหน้าที่ราชการของกระทรวงกลาโหม[๑] เพื่อเพิ่มขีดความสามารถของหน่วยงานสังกัดกระทรวงกลาโหมในการจูงใจและรักษาคนเก่งคนดีไว้ในราชการอาศัยอำนาจตามความในข้อ ๔ และข้อ ๕ (๒)แห่งกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนพ.ศ. ๒๕๕๕ รัฐมนตรีว่าการกระทรวงกลาโหม จึงกำหนดหลักเกณฑ์ วิธีการ และเงื่อนไขการให้ได้รับเงินเดือนแรกบรรจุสำหรับข้าราชการทหารที่มีคุณสมบัติตามปัจจัยที่มีผลต่อประสิทธิภาพในการปฏิบัติหน้าที่ราชการของกระทรวงกลาโหมดังต่อไปนี้๑. ปัจจัยที่มีผลต่อประสิทธิภาพในการปฏิบัติหน้าที่ราชการของกระทรวงกลาโหมมีดังต่อไปนี้(๑) ลำดับที่หรือผลคะแนนสอบบรรจุหรือลำดับที่หรือผลคะแนนรวมทุกชั้นปีการศึกษาในสถาบันการศึกษาสังกัดกระทรวงกลาโหม(๒) ความรู้ความสามารถด้านภาษาต่างประเทศ หรือภาษาท้องถิ่น(๓) ประสบการณ์ในการทำงาน (ที่เกี่ยวข้องกับตำแหน่งงาน)(๔) ใบประกอบวิชาชีพ(๕) ความขาดแคลนในสายงาน(๖) การได้รับรางวัลระดับชาติ หรือระดับนานาชาติ(๗) คุณวุฒิการศึกษาในระดับเดียวกันหรือสูงกว่ามากกว่า ๑ คุณวุฒิที่เกี่ยวข้องกับตำแหน่งงาน(๘) สายงานที่กระทรวงกลาโหมกำหนดเพื่อการบรรจุเข้ารับราชการทหาร๒. วิธีการกำหนดปัจจัยที่มีผลต่อประสิทธิภาพในการปฏิบัติหน้าที่ราชการของหน่วยงานสังกัดกระทรวงกลาโหมมีแนวทางการปฏิบัติ ดังต่อไปนี้(๑) ให้หน่วยงานตั้งแต่ระดับกองพลหรือเทียบเท่าขึ้นไปหรือหน่วยระดับต่ำกว่ากองพลที่เป็นหน่วยรองของหน่วยขึ้นตรงกระทรวงกลาโหมและเหล่าทัพพิจารณาเลือกปัจจัยตาม ๑. ที่สอดคล้องกับภารกิจหรือนโยบายด้านกำลังพลของหน่วยจำนวน ๔ ปัจจัย เพื่อใช้ในการบรรจุบุคคลเป็นข้าราชการทหารของหน่วยงานในสังกัดในการเลือกปัจจัยดังกล่าวหน่วยงานอาจเลือกปัจจัยที่เหมือนกันทั้งหน่วยหรือแตกต่างกันในแต่ละหน่วยรองหรือจะพิจารณาปัจจัยที่เหมือนกันสำหรับทุกคุณวุฒิหรือแตกต่างกันสำหรับคุณวุฒิที่ต่างกันก็ได้ทั้งนี้ตามแนวทางการพิจารณาเลือกปัจจัยตามผนวก หลักเกณฑ์ วิธีการ และเงื่อนไขการให้ได้รับเงินเดือนแรกบรรจุสำหรับข้าราชการทหารที่มีคุณสมบัติตามปัจจัยที่มีผลต่อประสิทธิภาพในการปฏิบัติหน้าที่ราชการของกห. ที่แนบท้ายคำสั่งนี้(๒) ในกรณีที่หน่วยขึ้นตรงของหน่วยงานตาม (๑)มีความประสงค์จะกำหนดปัจจัยที่แตกต่างจากที่หน่วยเหนือกำหนดสามารถดำเนินการได้โดยเสนอขอความเห็นชอบต่อหัวหน้าหน่วย ตาม (๑) ทั้งนี้ปัจจัยที่กำหนดขึ้นนั้นจะต้องมีผลต่อการเพิ่มประสิทธิภาพในการปฏิบัติงานของหน่วยอย่างชัดเจน(๓) เมื่อหน่วยตาม (๑) และ (๒)กำหนดปัจจัยที่มีผลต่อประสิทธิภาพการปฏิบัติหน้าที่ราชการแล้ว ให้จัดทำหลักเกณฑ์วิธีการ และเงื่อนไข เพื่อใช้ในการกำหนดอัตราเงินเดือนแรกบรรจุ แล้วเสนอตามสายการบังคับบัญชาเพื่อขอความเห็นชอบจากคณะกรรมการข้าราชการทหารให้มีผลใช้บังคับ๓. การสั่งให้บุคคลที่มีคุณสมบัติตามปัจจัยที่กำหนดให้ได้รับเงินเดือนให้ดำเนินการโดยให้หน่วยงานต้นสังกัดตรวจสอบหลักฐานของบุคคลดังกล่าวตามหลักเกณฑ์วิธีการ และเงื่อนไขตามข้อ ๒ (๓)แล้วรายงานขออนุมัติบรรจุแต่งตั้งและให้ได้รับเงินเดือนต่อไป๔. กรณีที่หน่วยขึ้นตรงกระทรวงกลาโหมและเหล่าทัพมีการตรวจสอบพบว่า หน่วยงานในสังกัดมีการบรรจุบุคคลตาม ๓. ไม่สอดคล้องตามหลักเกณฑ์วิธีการ และเงื่อนไขที่กำหนด ให้ส่วนราชการรายงานคณะกรรมการข้าราชการทหารเพื่อขอยกเลิกหลักเกณฑ์วิธีการ และเงื่อนไขของหน่วยงานนั้นต่อไปทั้งนี้ ตั้งแต่บัดนี้เป็นต้นไปสั่ง ณวันที่ ๘ มิถุนายน พ.ศ. ๒๕๕๕พลอากาศเอกสุกำพล สุวรรณทัตรัฐมนตรีว่าการกระทรวงกลาโหม[เอกสารแนบท้าย]๑. ผนวก หลักเกณฑ์ วิธีการและเงื่อนไขการให้ได้รับเงินเดือนแรกบรรจุสำหรับข้าราชการทหารที่มีคุณสมบัติตามปัจจัยที่มีผลต่อประสิทธิภาพในการปฏิบัติหน้าที่ราชการของกห.๒. คุณวุฒิที่กระทรวงกลาโหมกำหนดให้ส่วนราชการอาจใช้เป็นปัจจัยหนึ่งในการพิจารณาให้ผู้ได้รับการบรรจุและแต่งตั้งให้ดำรงตำแหน่งได้รับเงินเดือนตามคุณวุฒิตามช่วงเงินเดือนนายทหารสัญญาบัตร๓. คุณวุฒิที่กระทรวงกลาโหมกำหนดให้ส่วนราชการอาจใช้เป็นปัจจัยหนึ่งในการพิจารณาให้ผู้ได้รับการบรรจุและแต่งตั้งให้ดำรงตำแหน่งให้ได้รับเงินเดือนตามคุณวุฒิตามช่วงเงินเดือนนายทหารประทวน(ดูข้อมูลจากภาพกฎหมาย)ปริยานุช/ผู้จัดทำ๑๒ มิถุนายน๒๕๕๕ปณตภร/ผู้ตรวจ๒๑ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๙๑ ง/หน้า ๔๖/๘ มิถุนายน ๒๕๕๕